CELEX: 32016R0638
Language: da
Date: 2016-04-22 00:00:00
Title: Kommissionens gennemførelsesforordning (EU) 2016/638 af 22. april 2016 om tilbagekaldelse af godkendelsen af aktivstoffet Z-13-hexadecen-11-yn-1-yl-acetat, jf. Europa-Parlamentets og Rådets forordning (EF) nr. 1107/2009, og om ændring af Kommissionens gennemførelsesforordning (EU) nr. 540/2011 (EØS-relevant tekst)

23.4.2016   
            
            
               DA
            
            
               Den Europæiske Unions Tidende
            
            
               L 108/28
            
         KOMMISSIONENS GENNEMFØRELSESFORORDNING (EU) 2016/638
   af 22. april 2016
   om tilbagekaldelse af godkendelsen af aktivstoffet Z-13-hexadecen-11-yn-1-yl-acetat, jf. Europa-Parlamentets og Rådets forordning (EF) nr. 1107/2009, og om ændring af Kommissionens gennemførelsesforordning (EU) nr. 540/2011
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig det andet alternativ i artikel 21, stk. 3, og artikel 78, stk. 2, og
   ud fra følgende betragtninger:
   
               (1)
            
            
               Ved Kommissionens direktiv 2008/127/EF (2) blev Z-13-hexadecen-11-yn-1-yl-acetat optaget som et aktivstof i bilag I til Rådets direktiv 91/414/EØF (3). Ved Kommissionens gennemførelsesforordning (EU) 2015/418 (4) blev anmelderen pålagt at fremlægge bekræftende oplysninger om specifikationen af det tekniske materiale som industrielt fremstillet, herunder oplysninger om relevante urenheder, senest den 30. juni 2015.
            
         
               (2)
            
            
               Aktivstoffer i bilag I til direktiv 91/414/EØF betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (5).
            
         
               (3)
            
            
               Anmelderen fremlagde ikke de krævede bekræftende oplysninger inden fristen den 30 juni 2015. Anmelderen meddelte pr. e-mail af 10. september 2015 Kommissionen, at den ikke havde til hensigt at fremlægge sådanne oplysninger.
            
         
               (4)
            
            
               Godkendelsen af Z-13-hexadecen-11-yn-1-yl-acetat bør derfor tilbagekaldes.
            
         
               (5)
            
            
               Bilaget til gennemførelsesforordning (EU) nr. 540/2011 bør derfor ændres.
            
         
               (6)
            
            
               Medlemsstaterne bør have tid til at tilbagekalde godkendelser af plantebeskyttelsesmidler, der indeholder Z-13-hexadecen-11-yn-1-yl-acetat.
            
         
               (7)
            
            
               For plantebeskyttelsesmidler, der indeholder Z-13-hexadecen-11-yn-1-yl-acetat, og for hvilke medlemsstaterne bevilger en afviklingsperiode i henhold til artikel 46 i forordning (EF) nr. 1107/2009, bør en sådan periode udløbe senest 18 måneder efter nærværende forordnings ikrafttrædelse.
            
         
               (8)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Tilbagekaldelse af godkendelse
   Godkendelsen af aktivstoffet Z-13-hexadecen-11-yn-1-yl-acetat tilbagekaldes.
   Artikel 2
   Ændring af gennemførelsesforordning (EU) nr. 540/2011
   I del A i bilaget til gennemførelsesforordning (EU) nr. 540/2011 udgår række nr. 258, Z-13-hexadecen-11-yn-1-yl-acetat.
   Artikel 3
   Overgangsforanstaltninger
   Medlemsstaterne sikrer, at godkendelser af plantebeskyttelsesmidler, der indeholder Z-13-hexadecen-11-yn-1-yl-acetat som aktivstof, tilbagekaldes senest den 13. november 2016.
   Artikel 4
   Afviklingsperiode
   Eventuelle afviklingsperioder, som medlemsstaterne indrømmer i henhold til artikel 46 i forordning (EF) nr. 1107/2009, skal være så korte som muligt og skal udløbe senest den 13. november 2017.
   Artikel 5
   Ikrafttræden
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 22. april 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 309 af 24.11.2009, s. 1.
   
      (2)  Kommissionens direktiv 2008/127/EF af 18. december 2008 om ændring af Rådets direktiv 91/414/EØF for at optage en række aktivstoffer (EUT L 344 af 20.12.2008, s. 89).
   
      (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EUT L 230 af 19.8.1991, s. 1).
   
      (4)  Kommissionens gennemførelsesforordning (EU) 2015/418 af 12. marts 2015 om ændring af gennemførelsesforordning (EU) nr. 540/2011 for så vidt angår godkendelsesbetingelserne for aktivstoffet Z-13-hexadecen-11-yn-1-yl-acetat (EUT L 68 af 13.3.2015, s. 36).
   
      (5)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).